**दक्षिण पूर्व रेलवे**

**राँची मंडल**

**प्रेस विज्ञप्ति दिनांक : 04/07/2022**

**विषय : एटीवीएम ( Automatic Ticket Vending Machine ) तथा अनारक्षित टिकट प्रणाली (UTS App) से संबन्धित विशेष जागरूकता अभियान चलाया गया |**

भारत सरकार की डिजिटल इंडिया पहल के तहत राँची रेल मंडल पर निरंतर एटीवीएम ( Automatic Ticket Vending Machine ) तथा अनारक्षित टिकट प्रणाली (UTS App) से संबन्धित जागरुकता अभियान चलाये जाते है |

इसी के अंतर्गत आज दिनांक 04/07/2022 को मण्डल के वाणिज्य विभाग द्वारा राँची, हटिया, मुरी, एवं झालिदा स्टेशन पर विशेष जागरुकता अभियान चलाया गया | अभियान में यात्रियों को एटीवीएम तथा मोबाइल पर अनारक्षित टिकट प्रणाली (UTS App on mobile) की सुविधाओं, इस्तेमाल तथा इनके द्वारा टिकट प्राप्त करने की जानकारी दी गयी |

साथ ही यात्रियों को अनारक्षित टिकट प्रणाली (UTS App on mobile) के द्वारा टिकट बुक करने से होने वाले लाभ जैसे अनारक्षित टिकट के लिए कतार में इंतजार करने की जरूरत नहीं, कागज रहित और पर्यावरण अनुकूल, एक बार टिकट बुक हो जाने पर, टिकट को इंटरनेट कनेक्शन के बिना ही ऑफलाइन मोड में टीटीई को दिखाया जा सकता है, चलते-चलते बुकिंग :- यात्री जो जल्दी में रहते हैं या अंतिम समय पर यात्रा का फैसला करते हैं वे स्टेशन पर विभिन्न स्थानों पर लगे क्यूआर कोड को स्कैन कर टिकट बुक कर सकते है, पूरी तरह नकदी रहित :- ग्राहक रेल-वालेट, डेबिट कार्ड, क्रेडिट कार्ड, नेट बैंकिंग, यूपीआई और ई-वालेट जैसे डिजिटल भुगतान के सभी प्रकार के विकल्पों को उपयोग कर सकते हैं, सस्ता :- रेल-वालेट की सुविधा का उपयोग करने वाले ग्राहक को रिचार्ज पर 5 प्रतिशत बोनस की सुविधा मिलती है, आदि जानकारी दी गयी |

वर्तमान में रांची रेल मण्डल में प्रतिदिन औसत 1300 अनारक्षित टिकटों की बिक्री/बूकिंग एटीवीएम ( Automatic Ticket Vending Machine ) तथा अनारक्षित टिकट प्रणाली (UTS App) द्वारा की जाती है, जिसे मण्डल द्वारा इन अभियानो के माध्यम से और बढ़ाने का प्रयास किया जा रहा है |

....................................................................................................................................................